સપ્ટેમ્બરમાં મિડ-કેપ આંક ૧૨.૫ ટકા અને સ્મોલ-કેપ આંક ૧૬ ટકા ઘટ્યા હતા. BSE સ્મોલ અને મિડ-કેપ કંપનીઓના ટ્રેડિંગનું મક્કા છે અને રોકાણકારોનું આ સેગમેન્ટમાં મોટું એક્સ્પોઝર રહેતું હોવાથી તેમના માનસનું સીધું પ્રતિબિંબ પૂરું પાડે છે. એક તરફ સપ્ટેમ્બરમાં ચાલુ નાણાવર્ષનું સૌથી વધુ દૈનિક કામકાજ જોવાયું તો બીજી તરફ ગયા વર્ષની સરખામણીએ વોલ્યુમમાં ઘટાડો થયો છે. એનો અર્થ એનાલિસ્ટો એવો મૂકી રહ્યા છે કે નવા રોકાણકારોની માર્કેટમાં ગેરહાજરી છે તો બીજી તરફ વર્તમાન રોકાણકારો નફો બૂક કરી રહ્યા છે. NSEમાં મોટા પાયે હેજિંગનાં કામકાજ થતાં હોવાથી BSEની સરખામણીએ NSEમાં કેશ સેગમેન્ટમાં વોલ્યુમ ઊંચું રહે છે. પરંતુ મિડ અને સ્મોલ-કેપ કંપનીઓની સંખ્યા BSE કરતાં ઓછી રહેતાં નાના રોકાણકારોના સેન્ટિમેન્ટને જાણવું હોય તો BSEના વોલ્યુમ ટ્રેન્ડને સમજવો જરૂરી છે એમ જાણકાર વર્ગનું કહેવું હતું.